Iktatószám: HIV/ -1/2024.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2024. december 19-ei rendkívüli nyilvános ülésére**

Tárgy: Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása

**Az előterjesztő:** Naszádos Péter polgármester

**Készítette:** dr. Tüske Róbert jegyző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Képviselő-testület 2024. november 7-ei ülésén, a járművel várakozás rendjéről szóló 30/2021. (XI. 19.) önkormányzati rendelet (továbbiakban: parkolási rendelet)módosításával az adventi időszakra díjmentes várakozást biztosított a Nagyparkoló téri zárt parkolóban (2024. december 1 - 2025. január 4-ig). Tájékoztatásul jelzem a döntés költségvetési kihatásának bemutatásaként a HÉVÜZ Hévíz Városüzemeltető Kft, mint a parkoló-rendszer üzemeltetője a 2024. november 7-ei előterjesztésben kimutatta, hogy a 2023. évi adventi díjmentes várkakozás pénzügyi hatása (várható bevétel csökkenés a 2023.12.01. - 2024.01.07. időszak bevétele alapján) a zárt parkolókban 2.577.635 forint volt, így ezzel lehet számolni most is. A január 4-ről január 7-ig kiterjesztett díjmentes várakozás pénzügyi hatása, így nem számottevő. Mivel hagyományosan a város pravoszláv vendégei jelentős számban érkeznek Hévízre, javaslom, hogy e díjmentes várakozás a pravoszláv új év miatt, kerüljön 2025. január 7-ig meghosszabbításra

Általános indokolás

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításával időszakos díjmentes várakozás biztosítása.

Részletes indokolás

1. §

Az adventi és szilveszteri időszakra biztosított díjmentes várakozás meghosszabbítása Nagyparkoló téri zárt parkolóban.

2.§

Hatályba léptető rendelkezések.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A megkeresések megtörténtek, a válaszra 2024. december 16-ig határidőt biztosítva. A vélemények az ülésen kerülnek ismertetésre.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítás minősített szótöbbséget igényel.

**2.**

**Hévíz Város Önkormányzata Képviselő-testületének**

**…./2024. (XII. 19.) önkormányzati rendelete**

**Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításáról**

Hévíz Város Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §**

(1) A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 6. § (6) bekezdése helyébe a következő rendelkezés lép:

„(6) 2024. december 1-től 2025. január 7-ig Nagyparkoló tér zárt parkoló területén a várakozás díjmentes.”

**2. §**

Ez a rendelet a kihirdetését követő napon lép hatályba.

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet

**Társadalmi-gazdasági hatása:** az adventi ünnephez kötőden a díjmentes várakozás biztosítása a pravoszláv újév időtartamára is a Nagyparkoló tér zárt parkoló területén.

**Költségvetési hatása és a rendelet megalkotásának szükségessége:** nem számottevő.

**Adminisztratív terheket befolyásoló hatása**: nem jelentős, kihirdetést és rendszer beállítását érinti

**A jogszabály alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

A rendelet módosításának **környezeti és egészségi hatása** nincs.

**A rendelet megalkotása elmaradása esetén várható következmények:** nincsenek

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | ügyvezető  HÉVÜZ Kft |  |  |
|  |  |  |  |